Arrestimet e gazetarëve në Turqi
Arrestimi i gazetarëve po shihet si një përpjekje e qeverisë turke për të minuar pasuesit e Imamit Gulen i cili banon në SHBA
Redaktori i gazetës Zaman ishte në mesin e të arrestuarve për shkak të lidhjeve me imamin turk Fethullah Gulen, i cili jeton në Shtetet e Bashkuara. Kerim Balci i gazetës Turkish Review që ka lidhje me gazetën Zaman i tha Zërit të Amerikës përmes Skype-it se në qoftë se ai nuk ishte duke shkuar në SHBA për një konferencë të planifikuar më parë, edhe ai do të arrestohej. Këtë javë, kundërshtarët e qeverisë shënuan një vjetorin e fillimit të një hetimi për korrupsion kundër qeverisë duke përfshirë rrethin e ngushtë të familjes së Presidentit Recep Tayyip Erdogan. Raportimi agresiv mbi akuzat nga gazetarët e lidhur me imamin Gulen mund të lidhet me politikat islamike të Presidentit Erdogan, thotë zoti Balci. Lëvizja e Gulenit, "Hizmet" është gjithashtu konservatore dhe ai në të kaluarën ka qenë aleat i zotit Erdogan. Por vitin e kaluar pasuesit e tij akuzuan presidentin për autoritarizëm. Zoti Erdogan mohon akuzat, dhe pas bastisjeve u përgjigj. Kjo qendër pushimi në Malet Pocono të Pensilvanisë ka qenë shtëpi e Gulenit që nga viti 1999. Pavarësisht ngjarjeve në Turqi, ai vazhdon rutinën e tij, thotë bashkëpunëtori i tij i ngushtë Alp Aslandogan. Zëdhënësja e Departamentit të Shtetit, Jen Psaki shprehu shqetësim rreth arrestimeve, por nuk pranoi t’i përgjigjet pyetjes së një gazetari turk në lidhje me Gulenin, të cilin Turqia do që qeveria amerikane ta ekstradojë.